ป้องกันไม่ให้ถูกงูกัด พาน้องแมวไปหาสัตว์แพทย์
พวกงูจะใช้พิษบ่อยที่สุดเพื่อจับเหยื่อ. อย่างไรก็ตาม จงจำใส่ใจว่างูจะวิ่งหนีมากกว่าสู้/กัดหากเผชิญหน้ากับมนุษย์หรือสัตว์เลี้ยง หากน้องแมวถูกงูกัด งูน่าจะกัดเพื่อป้องกันตัวมากกว่าจะเป็นการจู่โจมเพื่อล่าเหยื่อ  พวกงูสามารถควบคุมว่าจะปล่อยพิษในตอนกัดหรือไม่ หากพวกมันไม่ปล่อยพิษออกมา เรียกแผลกัดนั้นว่า ‘การกัดแบบไม่ปล่อยพิษ’ งุูอาจไม่ปล่อยพิษหากว่าเพิ่งจะสังหารเหยื่อไปและได้ใช้พิษไปแล้ว งุสามารถควบคุมได้เช่นกันว่าจะปล่อยพิษออกมามากเพียงใดในตอนที่กัด  ตัวอย่างเช่น งูขนาดเล็กกว่าที่กลัวตายอาจปล่อยพิษเป็นจำนวนมากกว่างูใหญ่กว่าที่ชีวิตไม่ได้ตกอยู่ในอันตราย  พิษงูแพร่กระจายอย่างรวดเร็วผ่านระบบน้ำเหลือง และระบบหมุนเวียนโลหิตในร่างกาย และในที่สุด สามารถมีผลกระทบอย่างถ้วนทั่วต่อระบบร่างกายทั้งหมด เป็นธรรมดาที่พิษงูเล็งเป้าหมายที่ระบบประสาทและระบบหมุนเวียนโลหิต งูชอบซ่อนในกอหญ้าสูง ใบไม้ที่ขึ้นปกคลุมแน่นหนา และใต้กองไม้ พวกมันยังชอบซ่อนใต้กองหินและท่อนซุงอีกด้วย หากแมวของคุณอยู่ในบ้าน/นอกบ้าน หรืออยู่เฉพาะนอกบ้าน  การทำความสะอาดจุดใดๆ ที่มีศักยภาพเป็นที่ซ่อนของงู  จะช่วยลดโอกาสที่น้องแมวจะพบเจอกับงูลง คุณสามารถเก็บน้องแมวไว้ข้างในบ้านได้ด้วย คุณอาจฉีดสเปรย์ไล่งูในลานบ้านเพื่อไล่งูให้อยู่ห่างๆ  ไปที่ร้านสัตว์เลี้ยงแถวบ้านของคุณเพื่อขอคำแนะนำว่าสมควรซื้อยาไล่งูแบบใด คุณยังสามารถหาซื้อยาไล่งูออนไลน์ได้ด้วย หนูเป็นแหล่งอาหารที่ดีแหล่งหนึ่งสำหรับงู บ้านของอาจจะดึงดูดงูหากคุณมีปัญหาเรื่องหนู คุณสามารถวางกับดักหนูทั้งในและรอบๆ บ้าน  หรือใช้ทางเลือก คือว่าจ้างบริการควบคุมสัตว์รบกวนเพื่อกำจัดหนูทั้งหลายออกไปจากบ้านคุณ สำหรับแผลงูพิษกัด จงดูแลให้น้องแมวสงบและอยู่เงียบๆ เป็นวิธีปฐมพยาบาลดีที่สุดที่คุณสามารถใช้ดูแลน้องแมว ก่อนที่มันจะได้รับการดูแลจากสัตว์แพทย์ ยิ่งมันตื่นเต้นตกใจไม่อยู่นิ่งมากเท่าไร พิษงูก็สามารถแพร่กระจายได้ไปทั่วร่างกายได้เร็วมากขึ้น และถึงกับทำให้คลื่นไส้อาเจียนมากขึ้นด้วย  มีคำแนะนำอย่างแท้จริงด้วยว่า การดูแลให้แมวสงบและเงียบเป็นการปฐมพยาบาล  เพียงอย่างเดียว ที่คุณสมควรทำด้วยตัวคุณเอง  อย่าอนุญาตให้น้องแมวออกเดินหรือวิ่งไปรอบๆ เพราะจะยิ่งเพิ่มอัตราการเต้นของหัวใจของมัน และยิ่งกระตุ้นการหมุนเวียนโลหิต จงจำใส่ใจว่าน้องแมวอาจงับคุณหรือพยายามจะกัดคุณ เพราะความเจ็บปวดที่มันได้รับ แรงกดอย่างอ่อนโยนจะช่วยควบคุมเลือดที่ไหลจากบาดแผลถูกกัด ตัวอย่างของการปฐมพยาบาลที่คุณ  ไม่ สมควรใช้ คือ การตัดเปิดบาดแผลเพื่อดูดพิษงูออกมา หรือทำให้บาดแผลแห้ง วิธีเหล่านี้ไม่เพียงใช้การไม่ได้ คุณจะยิ่งทำให้น้องแมวเจ็บปวดและทุกข์ทรมานมากขึ้น  แถมพิษงูยังอาจเป็นพิษสำหรับคุณอีกด้วย  อย่าใช้สายรัดห้ามเลือด (Tourniquet) หรือการพันผ้ารัด (Compression bandage) ในบริเวณใกล้กับบาดแผลถูกงูกัด  อย่าใช้น้ำแข็งกับแผลถูกกัด น้ำแข็งไม่ได้ช่วยชะลอการแพร่กระจายของพิษงู และสามารถสร้างความเสียหายอย่างแท้จริงให้กับผิวหนัง  อย่าล้างแผลหากเป็นแผลถูกงูพิษกัด การล้างแผลจะยิ่งช่วยได้ดูดซึมพิษงูได้มากขึ้น การกระทำที่น่าจะช่วยชีวิตน้องแมวได้มากที่สุดคือพาไปพบสัตว์แพทย์โดยเร็วที่สุดที่จะทำได้ หากเป็นไปได้ จงขนน้องแมวโดยใส่ไว้ในกล่องใส่แมวเดินทางของมัน หรือในลังใบใหญ่ซึ่งมันสามารถนอนได้สะดวก เพื่อช่วยให้น้องแมวยังคงสงบและอยู่นิ่งในระหว่างที่คุณขับรถไปหาสัตว์แพทย์ จงใช้ผ้าเช็ดตัวผืนใหญ่หรือผ้าปูที่นอนห่อตัวมันไว้หลวมๆ  ตามปกตินั้น ผลกระทบจากพิษงูนั้นถาวร และมักจะเริ่มขึ้นในทันทีหลังจากที่งูกัดน้องแมวจำเป็นต้องได้รับการรักษาจากสัตว์แพทย์ในทันที เพื่อเพิ่มโอกาสรอดตายและเพื่อรักษาผลกระทบจากพิษงู สัตว์แพทย์อาจมีชุดตรวจสอบแผลงูกัดซึ่งจะช่วยให้สามารถระบุชนิดของงูที่กัดน้องแมวได้อย่างไรก็ตาม ในกรณีที่สัตว์แพทย์ไม่มีชุดตรวจสอบดังกล่าว คุณจะจำเป็นต้องให้ข้อมูลเรื่องงูกัดมากที่สุดที่ทำได้ เช่น  ลักษณะของงูตัวนั้น เวลาได้ผ่านไปนานแค่ไหนแล้วตั้งแต่ถูกงูกัด และน้องแมวเริ่มแสดงอาการพิษอะไรบ้างหลังจากถูกกัด แม้ว่าข้อมูลเรื่องอาการพิษ และลักษณะภายนอกของบาดแผลอาจดูเหมือนว่ามีมากพอที่จะเริ่มการรักษาได้แล้ว แต่สัตว์แพทย์อาจจะต้องการทำแบบทดสอบวินิจฉัย (Diagnostic tests) เพื่อประเมินความร้ายแรงของแผลงูกัดได้อย่างสมบูรณ์ ตัวอย่างเช่น สัตว์แพทย์อาจจะตรวจเลือดเพื่อดูว่าเลือดของน้องแมวกำลังจับตัวเป็นก้อนอย่างดี (หรือเลว) เพียงใด แพทย์อาจจะเก็บตัวอย่างฉี่แมวด้วย (แผลงูกัดสามารถทำให้มีเลือดอยู่ในฉี่ได้) ขึ้นอยู่กับว่าคลินิกสัตว์แพทย์มีอุปกรณ์ดีมากเพียงใด สัตว์แพทย์อาจต้องการทำการตรวจคลื่นไฟฟ้าหัวใจ (Electrocardiogram) เพื่อประเมินผลชีพจรของน้องแมว เพราะพิษงูสามารถแพร่กระจายและสร้างความเสียหายให้กับร่างกายแมวได้อย่างรวดเร็ว สัตว์แพทย์จึงอาจต้องการจะเริ่มทำการรักษาบางรูปแบบในทันทีเพื่อให้น้องแมวมีเสถียรภาพ อย่าแปลกใจหากสัตว์แพทย์จำเป็นต้องเริ่มการรักษาเพื่อให้น้องแมวมีเสถียรภาพ ก่อนจะได้ประวัติที่มีรายละเอียดเพิ่มมากขึ้นแล้วจากคุณ รูปแบบหนึ่งของการรักษาในทันทีคือ ให้สารละลายทางหลอดเลือดดำ (Intravenous fluids) ซึ่งจะทำให้แรงดันเลือดของน้องแมวกลับคืนมา (สำคัญมากหากน้องแมวช็อกไปแล้ว).  เซรุ่มแก้พิษงู (Antivenin) ทำงานโดยทำให้พิษงูเป็นกลาง  และจะมีประสิทธิภาพมากที่สุดเมื่อใช้ภายในหกชั่วโมงแรกที่ถูกงูกัดมันสามารถช่วยป้องกันภาวะเลือดออกผิดปกติ (Bleeding disorders) และลดอาการบวมตรงแผลที่ถูกกัด จงจำใส่ใจว่าเซรุ่มแก้พิษงูไม่ใช่วัคซีน และจะไม่ปกป้องน้องแมวจากการถูกงูกัดในอนาคต  สัตว์แพทย์น่าจะใช้ยาสเตียรอยด์ซึ่งจะช่วยลดความเสียหายของเนื้อเยื่อเพิ่มมากขึ้น  ในการควบคุมอาการช็อก และป้องกันความเป็นไปได้ที่จะมีปฏิกิริยาที่ทำให้เกิดอาการแพ้จากการใช้เซรุ่มแก้พิษงู  ตามปกติ จะให้ยาสเตียรอยด์ในช่วง 24 ชั่วโมงแรกหลังจากถูกงูกัดเท่านั้น  น้องแมวอาจจำเป็นต้องได้รับการเสริมออกซิเจน  และเครื่องช่วยหายใจเพิ่มเติม โดยขึ้นอยู่กับระดับภาวะหายใจลำบาก (Respiratory distress) ของน้องแมวตอนที่คุณพาไปหาสัตว์แพทย์  หากน้องแมวทุกข์ทรมานจากปัญหารุนแรงต่างๆ เกี่ยวกับการหมุนเวียนโลหิต (แทบจะไม่มีการจับตัวกันของเลือด การตรวจนับเม็ดเลือดได้ต่ำ) จะจำเป็นต้องรักษาด้วยผลิตภัณฑ์การเปลี่ยนเลือด และการรักษาที่เหมาะสมอื่นๆ    ตามปกตินั้น  ไม่จำเป็นต้องใช้ยาปฏิชีวนะเพราะหาได้ยากที่แผลงูกัดจะติดเชื้อ การพยากรณ์โรคสำหรับน้องแมวอาจมีหลากหลาย ขึ้นอยู่กับปริมาณพิษงูที่เข้าไปในร่างกาย สายพันธุ์ของงู และเวลาได้ผ่านไปนานเพียงใดนับจากถูกงูกัด  โชคดีที่เกือบ 80% ของสัตว์เลี้ยงจะรอดตายจากการถูกกัดหากได้รับการรักษาจากสัตว์แพทย์ในทันที ถ้าหากว่าน้องแมวได้รับการพยากรณ์โรคดี มันน่าจะฟื้นตัวภายใน 24 - 48 ชั่วโมง การฟื้นตัวอาจใช้เวลานานกว่านั้น (อย่างน้อยหลายวัน) ขึ้นอยู่กับขนาดความเสียหายของเนื้อเยื่อ สัตว์แพทย์อาจแนะนำให้น้องแมวพักค้างคืนที่โรงพยาบาลสัตว์เพื่อสังเกตอาการ และมันอาจจำเป็นต้องนอนค้างคืนหากจำเป็นต้องรับการรักษาแบบเข้มข้นอย่างต่อเนื่อง เมื่อสัตว์แพทย์แน่ใจแล้วว่าน้องแมวฟื้นตัวดีแล้วจากแผลงูกัด ถึงจะส่งมันกลับบ้านกับคุณ เมื่อน้องแมวหายดีพอที่จะกลับบ้านได้ คุณจะจำเป็นต้องรับผิดชอบในการดูแลมันที่บ้าน สัตว์แพทย์อาจสั่งยาแก้ปวดเพื่อควบคุมความเจ็บปวดจากแผลงูกัด น้องแมวอาจต้องรักษาด้วยยาเพิ่มเติมซึ่งขึ้นอยู่กับอาการพิษ (Clinical sign) และผลการตรวจวินิจฉัยโรค
จงเรียนรู้ว่าพิษงูจะส่งผลกระทบอย่างไรต่อน้องแมว. รื้อจุดต่างๆ ซึ่งมีศักยภาพจะเป็นที่ซ่อนตัวสำหรับพวกงู. ซื้อยาไล่งู. กำจัดแหล่งอาหารของงู. ดูแลให้น้องแมวสงบและอยู่เงียบๆ. อย่าใช้วิธีปฐมพยาบาลใดๆ มากไปกว่าเพียงแค่ใช้แรงกดอย่างอ่อนโยน. พาน้องแมวไปหาสัตว์แพทย์ในทันที. แจ้งประวัติเกี่ยวกับงูกัดให้สัตว์แพทย์ทราบมากที่สุดที่คุณจะทำได้. อนุญาตให้สัตว์แพทย์วินิจฉัยน้องแมว. ให้ความเห็นชอบกับแผนการรักษาที่สัตว์แพทย์แนะนำ. ถามสัตว์แพทย์เรื่องการพยากรณ์โรคแมวของคุณ. ดูแลน้องแมวเมื่อออกมาจากโรงพยาบาลสัตว์แล้ว.
https://www.wikihow.com/Treat-a-Cat-for-Snakebite https://www.wikihow.com/Treat-a-Cat-for-Snakebite
Preventing Snakebites Taking Your Cat to Your Veterinarian